AC Horsens har indgået en aftale med Elfar Freyr Helgason, der med øjeblikkelig virkning tiltræder på en aftale frem til sommeren 2017.

Den islandske stopper er lejet hos Breidablik FC, og manager Bo Henriksen ser frem til samarbejdet med Helgason.

- Elfar Freyr Helgason er en rigtig dygtig forsvarsspiller med et kæmpe potentiale, og jeg er ikke i tvivl om, at han kan hjælpe os fra dag ét. Vi har set mange kampe, hvor han har været i aktion, og vi har fået rigtig gode referencer på ham fra diverse trænere. Han har været med til at skabe en fantastisk defensiv for Breidablik FC, der har lukket meget få mål ind i de sidste to år, og sammen skal vi gøre ham endnu bedre, hvilket vi glæder os sindssyg meget til, fortæller Bo Henriksen.

Elfar Freyr Helgason ser frem til at fortsætte karrieren i den gule trøje.

- Jeg er rigtig glad for kontrakten og føler mig meget privilegeret. Det er en god chance for mig at skifte til et bedre hold i en bedre liga, og jeg glæder mig til at spille for AC Horsens. Jeg vil vise mine kvaliteter og nå et niveau, hvor jeg bliver en vigtig del af holdet, lyder det fra Elfar Freyr Helgason

Rundt om Elfar Freyr Helgason:

Født den 27. juli 1989

Tidligere klubber: AEK Athen, Stabæk, Randers FC, Breidablik FC

Landskampe: 1 A-landskamp, 6 U21-landskampe

Trøjenummer i AC Horsens: 2